Diari Oficial de la Generalitat Valenciana


Sumari del DOGV 7395, del 04-11-2014 (2014/9999)

RESOLUCIÓ de 30 d'octubre de 2014, de la presidenta de CulturArts Generalitat, per la qual s'amplia el termini de justificació de les subvencions per al foment d'activitats musicals durant els mesos d'octubre de 2013 a setembre de 2014, en el marc de l'Orde 58/2014, de 7 de juliol, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9999


Data del document
:   30-10-2014

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 30 d'octubre de 2014, de la presidenta de CulturArts Generalitat, per la qual s'amplia el termini de justificació de les subvencions per al foment d'activitats musicals durant els mesos d'octubre de 2013 a setembre de 2014, en el marc de l'Orde 58/2014, de 7 de juliol, de la Conselleria d'Educació, Cultura i Esport. [2014/9999]  
Per mitjà de l'Orde 58/2014, de 7 de juliol, de la Conselleria d'Educació, Cultura i Esport (DOCV 7313, 09.07.2014), es van convocar subvencions per al foment d'activitats musicals, com ara l'organització de festivals, cursos de perfeccionament, concursos, projectes musicals de caràcter singular i projectes de producció musical, durant els mesos d'octubre de 2013 a setembre de 2014. En la base deu, últim paràgraf, de l'esmentada orde s'establix que el termini perquè els beneficiaris puguen presentar la justificació de la subvenció en els termes descrits en eixa mateixa base finalitzarà el dia 15 de novembre de 2014.  
  
Mitjançant el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, s'atribuïx, en l'article 2.2.l, a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i en l'article 4.2.j es conferix l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que tinga les competències en matèria de cultura.  
A la vista de la fase en què es troba el procediment de concessió; amb la nova atribució competencial ressenyada més amunt, que ha suposat canvis en l'assignació dels crèdits i demores indesitjades en la tramitació; com que està pròxim el termini de justificació de les ajudes pendents encara de publicació, i a fi que els beneficiaris de les ajudes disposen del temps suficient per a justificar-les després de la concessió de les ajudes, esdevé necessari ampliar el termini durant l'exercici de 2014, per a la justificació, a una data posterior a la consignada en la mencionada orde.  
L'article 49 de la Llei 30/1992 preveu la possibilitat d'ampliació dels terminis establits si les circumstàncies ho aconsellen i amb això no es perjudica el dret de tercers.  
Vist l'article 49 de la Llei 30/1992, en relació amb l'article 70 del Reial Decret 887/2006, de 21 de juliol, que aprova el reglament de la Llei 38/2003, General de Subvencions; fent ús de les facultats que em conferix l'article 4.2.j del Decret 141/2014, de 5 de setembre, del Consell, i a proposta del director general de CulturArts Generalitat, resolc:  
  
  
Primer  
Ampliar el termini per a la justificació de les subvencions per al foment d'activitats musicals durant els mesos d'octubre de 2013 a setembre de 2014, regulat en la base deu, últim paràgraf, de l'Orde 58/2014, de 7 de juliol, de la Conselleria d'Educació, Cultura i Esport, i establir el 30 de novembre de 2014 com a termini màxim per a la justificació de les subvencions concedides en virtut de l'esmentada orde.  
  
Segon  
Publicar esta resolució d'ampliació de termini en el Diari Oficial de la Comunitat Valenciana als efectes previstos en els articles 49.1 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Tercer  
Contra esta resolució no es pot interposar cap recurs, d'acord amb el que establix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 d'octubre de 2014.- La presidenta de CulturArts Generalitat: María José Catalá Verdet.